ddrg/super_eurlex huggingface dataset:
MT Il-Ġurnal Uffiċjali ta’ l-Unjoni Ewropea C 171/46

Rikors ippreżentat fis-16 ta' Mejju 2008 — Il-Kummissjoni vs Atlantic Energy

(Kawża T-182/08)

(2008/C 171/88)

Lingwa tal-kawża: L-Ingliż

Partijiet

Rikorrenti: Il-Kummissjoni tal-Komunitajiet Ewropej (rappreżentanti: A.-M. Rouchaud-Joët, S. Lejeune, aġenti, u M. Jarvis, Barrister)

Konvenuta: Atlantic Energy Ltd (Truro, ir-Renju Unit)

Talbiet tar-rikorrenti

— tordna lill-konvenuta tħallas lill-Kummissjoni l-ammont ta' EUR 383 081,19 kompost mill-ammont prinċipali ta' EUR 226 010,00 flimkien ma' EUR 76 233,61 bħala imgħax minħabba ħlas tardiv ikkalkulat fuq ir-rata tal-BĊE ta' + 2 % fuq l-ammont prinċipali għall-perijodu bejn l-1 ta' Ġunju 1996 u t-28 ta' Frar 2002 u EUR 84 448,11 bħala imgħax minħabba ħlas tardiv ikkalkulat fuq l-ammont prinċipali flimkien ma' l-imgħax sat-28 ta' Frar 2002 fuq ir-rata tal-BĊE ta' + 1,5 % għall-perijodu bejn is-16 ta' Lulju 2002 u l-31 ta' Mejju 2008 li minnu għandu jiġi imputat l-ammont ta' EUR 3 610,53;

— tordna lill-konvenuta tħallas EUR 39,33 kuljum bħala imgħax mill-1 ta' Mejju 2008 sad-data li fiha d-dejn jitħallas kollu kemm hu; u

— tikkundanna lil-konvenuta għall-ispejjeż.

Motivi u argumenti prinċipali

Fid-29 ta' Marzu 1996 il-Komunità Ewropea, irrappreżentata mill-Kummissjoni, daħlet f'kuntratt BU 183/95 UK/AT ma' Sidney C. Banks Plc u Jenbacher Energiesysteme AG għall-implementazzjoni tal-proġett “Advanced automated gasifier with CHP using waste wood as fuel” bħala parti mill-attivitajiet tal-Komunità fis-settur ta' l-enerġija mhux nukleari (1). Skond id-dispożizzjoni fil-kuntratt, il-Kummissjoni għamlet ħlas bil-quddiem tal-kontribuzzjoni tagħha għall-proġett lill-koordinatriċi indikata fil-kuntratt, Sidney C. Banks Plc.

Permezz ta' faks tal-25 ta' Settembru 1996, Sidney C. Banks Plc informat lill-Kummissjoni li kienet iddeċidiet li ma tkomplix tagħmel parti mill-proġett. Fis-17 ta' April 1998 il-Komunità Ewropea, irrappreżentata mill-Kummissjoni, daħlet fl-Addendum Nru 1 għall-kuntratt li bih Altantic Energy Ltd issostitwiet lil Sidney C. Banks Plc bħala parti għal, u koordinatriċi taħt il-kuntratt.

Skond il-klawżola 2 ta' l-Addendum, Sidney C. Banks Plc ittrasferiet bil-quddiem il-ħlas li rċeviet mill-Kummissjoni (flimkien ma' l-imgħax) lil Atlantic Energy Ltd f'April ta' l-1998.

Il-Kummissjoni titlob li Atlantic Energy Ltd tiġi ordnata tħallas lura l-ħlas bil-quddiem flimkien ma' l-imgħax abbażi ta' l-argument li l-proġett effettivament qatt ma nbeda jew, anki jekk inbeda, ġie tterminat mill-Kummissjoni.

(1) Deċiżjoni tal-Kunsill 94/806/KE tat-23 ta' Novembru 1994 li tadotta programm speċifiku għar-riċerka u l-iżvilupp teknoloġiku, inkluża d-dimostrazzjoni, fil-qasam ta' l-enerġija mhux nukleari (1994-1998) ĠU L 334, 22.12.1994, p. 87.
MT Il-Ġurnal Uffiċjali ta’ l-Unjoni Ewropea C 197/32

Rikors ippreżentat fl-4 ta' Ġunju 2008 — Amertranseuro International Holdings et vs Il-Kummissjoni

(Kawża T-212/08)

(2008/C 197/55)

Lingwa tal-kawża: L-Ingliż

Partijiet

Rikorrenti: Amertranseuro International Holdings Ltd (Londra, ir-Renju Unit), Trans Euro Ltd (Londra, ir-Renju Unit) u Team Relocations Ltd (Londra, ir-Renju Unit) (rappreżentant: L. Gyselen, avukat)

Konvenuta: Il-Kummissjoni tal-Komunitajiet Ewropej

Talbiet tar-rikorrenti

— Tannulla l-Artikolu 2(i) tad-Deċiżjoni tal-Kummissjoni, tal-11 ta' Marzu 2008, fil-Każ COM/38.543 — Servizzi ta' ċaqliq internazzjonali, safejn dan jiddikjara li r-rikorrenti huma responsabbli in solidum għall-ksur allegatament imwettaq minn Team Relocations NV ta' l-Artikolu 81 KE u ta' l-Artikolu 53 tal-Ftehim fuq iz-ŻEE matul il-perijodu bejn Jannar 1997 u Settembru 2003;

— Sussidjarjament, tannulla l-Artikolu 2(i) ta' din id-deċiżjoni tal-Kummissjoni, safejn dan ma jillimitax effettivament ir-responsabbiltà in solidum ta' Amertranseuro Ltd għall-ammont ta' EUR 1,3 miljun.

— Tordna lill-Kummissjoni tbati l-ispejjeż.

Motivi u argumenti prinċipali

Ir-rikorrenti jitolbu l-annullament parzjali, skond l-Artikolu 230 KE, tad-Deċiżjoni tal-Kummissjoni C(2008) 926 finali, tal-11 ta' Marzu 2008 (Każ COM/38.543 — Servizzi ta' ċaqliq internazzjonali) (iktar 'il quddiem: id-“deċiżjoni kkontestata”), dwar proċedura ta' applikazzjoni ta' l-Artikolu 81(1) tat-Trattat KE u ta' l-Artikolu 53(1) tal-Ftehim ZEE. B'mod iktar partikolari, ir-rikorrenti jitolbu l-annullament ta' l-Artikolu 2(i) tad-deċiżjoni kkontestata, safejn dan jiddikjara li huma responsabbli in solidum għall-allegata parteċipazzjoni ta' Team Relocations NV (iktar 'il quddiem “TRNV”) fil-ksur imsemmi fl-Artikolu 1 tad-deċiżjoni kkontestata.

Ir-rikorrenti jsostnu żewġ motivi ta' dritt in sostenn tat-talbiet tagħhom:

L-ewwel nett, huma jsostnu li l-Kummissjoni żbaljat meta ddikjarat it-tlieta li huma responsabbli minkejja l-fatt li huma la kienu jafu u lanqas setgħu jkunu jafu bil-parteċipazzjoni ta' TRNV fl-allegat ksur. It-tieni nett, ir-rikorrenti jsostnu li l-Kummissjoni wettqet abbuż ta' poter billi imponitilhom multa li huma ma jistgħux iħallsu.
MT Il-Ġurnal Uffiċjali ta’ l-Unjoni Ewropea C 183/29

Rikors ippreżentat fil-5 ta' Ġunju 2008 — CLL Centres de langues vs Il-Kummissjoni

(Kawża T-202/08)

(2008/C 183/55)

Lingwa tal-kawża: Il-Franċiż

Partijiet

Rikorrent: Centre de langues à Louvain-la-Neuve et -en-Woluwe (CLL Centres de langues) (Louvain-la-Neuve, il-Belgju) (rappreżentanti: F. Tulkens u V. Ost, avukati)

Konvenuta: Il-Kummissjoni tal-Komunitajiet Ewropej

Talbiet tar-rikorrent

— tannulla d-deċiżjoni ta' rifjut;

— tikkundanna lill-Kummissjoni għall-ispejjeż tagħha u għal dawk sostenuti minn CLL.

Motivi u argumenti prinċipali

Ir-rikorrent jikkontesta d-deċiżjoni tal-Kummissjoni li tirrifjuta l-applikazzjoni tiegħu biex jipparteċipa fis-sejħa għal offerti ADMIN/D1/PR/2008/004 dwar il-korsijiet tal-lingwi għall-persunal ta' l-istituzzjonijiet, korpi u aġenziji ta' l-Unjoni Ewropea (UE) li jinsabu fi Brussell (ĠU 2008, S 44-060121), għar-raġuni li l-applikazzjoni ġiet ippreżentata wara t-terminu indikat fis-sejħa għal offerti.

In sostenn tar-rikors tiegħu, ir-rikorrent isostni li d-deċiżjoni kkontestata hi bbażata fuq il-premessa żbaljata li l-awtorità kontraenti hi marbuta tirrifjuta kull applikazzjoni għal parteċipazzjoni ppreżentata tard. Ir-rikorrent isosnti għall-kuntrarju li l-awtorità kontraenti għandha setgħa diskrezzjonali f'dan ir-rigward.

Barra minn hekk, ir-rikorrent isostni li d-deċiżjoni kkontestata m'hijiex motivata biżżejjed, inkwantu l-Kummissjoni ma spjegatx għalfejn ma eżerċitatx is-setgħa diskrezzjonali tagħha.

Fl-aħħar lok, ir-rikorrent jinvoka motiv ibbażat fuq il-ksur ta' l-Artikolu 123 tar-regoli dettaljati (1), li jistipula li n-numru ta' kandidati mistiedna biex jitfgħu offerta jrid ikun biżżejjed biex ikun hemm kompetizzjoni genwina, u fuq in-natura sproporzionata tar-rifjut ta' l-applikazzjoni tar-rikorrent.

(1) Regolament tal-Kummissjoni (KE, Euratom) Nru 2342/2002, tat-23 ta' Diċembru 2002, li jippreskrivi regoli ddettaljati għall-implimentazzjoni tar-Regolament tal-Kunsill (KE, Euratom) Nru 1605/2002 fuq ir-Regolamenti Finanzjaru li jgħodd għall-baġit ġenerali tal-Komunitajiet Ewropej (ĠU L 357, p. 1).
MT Il-Ġurnal Uffiċjali ta’ l-Unjoni Ewropea C 223/52

Rikors ippreżentat fis-26 ta' Ġunju 2008 — Vion vs UASI (PASSION FOR BETTER FOOD)

(Kawża T-251/08)

(2008/C 223/92)

Lingwa tal-kawża: Il-Ġermaniż

Partijiet

Rikorrenti: Vion NV (Best, l-Olanda) (rappreżentant: A. Klinger, avukat)

Konvenut: L-Uffiċċju għall-Armonizzazzjoni fis-Suq Intern (Trade marks u Disinni)

Talbiet tar-rikorrenti

— tannulla d-deċiżjoni tar-Raba' Bord ta' l-Appell ta' l-Uffiċċju għall-Armonizzazzjoni fis-Suq Intern (Trade marks u Disinni) tal-25 ta' April 2008 (rikors R 562/2007-4), u

— tikkundanna lill-UASI għall-ispejjeż.

Motivi u argumenti prinċipali

Trade mark Komunitarja kkonċernata: it-trade mark verbali “PASSION FOR BETTER FOOD” għall-prodotti fil-klassijiet 5, 29 u 30 (applikazzjoni Nru 5 039 946).

Deċiżjoni ta' l-eżaminatur: ċaħad l-applikazzjoni.

Deċiżjoni tal-Bord ta' l-Appell: caħad l-appell.

Motivi invokati: ksur ta' l-Artikolu 7(1)(b) tar-Regolament (KE) Nru 40/94 (1), billi t-trade mark li għalija saret l-applikazzjoni għandha karattru distintiv biżżejjed.

(1) Regolament tal-Kunsill (KE) Nru 40/94 ta' l-20 ta' Diċembru 1993 dwar it-trade mark Komunitarja (ĠU 1994, L 11, p. 11).
—

tannulla d-Deċiżjoni tal-Kummissjoni tat-30 ta' April 2008, C (2008) 1625 finali, dwar l-għajnuna mill-Istat Nru C 56/2006 (ex NN 77/2006) mogħtija mill-Awstrija favur il-privatizzazzjoni tal-Bank Burgenland;
MT Il-Ġurnal Uffiċjali ta’ l-Unjoni Ewropea C 247/20

Rikors ippreżentat fil-31 ta' Lulju 2008 — Aldi vs UASI — Catalana de Telecomunicacions Societat Operadora de Xarxes (ALDI)

(Kawża T-298/08)

(2008/C 247/40)

Lingwa tar-rikors: Il-Ġermaniż

Partijiet

Rikorrenti: Aldi GmbH & Co. KG (Mülheim an der Ruhr, il-Ġermanja) (rappreżentanti: N. Lützenrath, U. Rademacher, L. Kolks u C. Fürsen, avukati)

Konvenut: L-Uffiċċju għall-Armonizzazzjoni fis-Suq Intern (Trade marks u Disinni)

Parti oħra quddiem il-Bord ta' l-Appell: Catalana de Telecomunicacions Societat Operadora de Xarxes, SA (Barċellona, Spanja)

Talbiet tar-rikorrenti

— tannulla d-deċiżjoni ta' l-Ewwel Bord ta' l-Appell ta' l-Uffiċċju għall-Armonizzazzjoni fis-Suq Intern (Trade marks u Disinni) ta' l-14 ta' Mejju 2008 fil-proċediment R 1301/2007-1;

— tikkundanna lill-UASI għall-ispejjeż.

Motivi u argumenti prinċipali

Applikant għat-trade mark Komunitarja:ir-rikorrenti

Trade mark Komunitarja kkonċernata: it-trade mark verbali “ALDI” għal prodotti u servizzi fil-klassijiet 35, 38 u 39 (talba Nru 3 360 914)

Proprjetarju tat-trade mark jew tas-sinjal invokat in sostenn ta' l-oppożizzjoni: Catalana de Telecomunicacions Societat Operadora de Xarxes, SA

Trade mark jew sinjal invokat in sostenn ta' l-oppożizzjoni: it-trade mark verbali Spanjola “ALPI” għal servizzi fil-klassi 38 (Reġistrazzjoni Nru 2 262 920), it-trade mark verbali Spanjola “ALPI” għal servizzi fil-klassi 39 (Reġistrazzjoni Nru 2 262 921) u t-trade mark verbali internazzjonali “ALPI” għal servizzi fil-klassijiet 37, 38, 39 u 42 (Reġistrazzjoni Nru 789 344); l-oppożizzjoni tagħmel riferiment għar-reġistrazzjoni għas-servizzi fil-klassi 38

Deċiżjoni tad-Diviżjoni ta' l-Oppożizzjoni: laqgħet l-oppożizzjoni

Deċiżjoni tal-Bord ta' l-Appell: ċaħdet ir-rikors

Motivi invokati: ksur ta' l-Artikolu 8(1)(b) tar-Regolament tal-Kunsill Nru 40/94 (1), minħabba li ma jeżisti l-ebda riskju ta' konfużjoni bejn iż-żewġ trade marks kunfliġġenti

(1) Regolament tal-Kunsill (KE) Nru 40/94 ta' l-20 ta' Diċembru 1993 dwar it-trade mark Komunitarja (ĠU L 11, p. 1).
MT Il-Ġurnal Uffiċjali ta’ l-Unjoni Ewropea C 272/38

Rikors ippreżentat fit-12 ta' Awwissu 2008 — Mareggiando in Calabria — Servizi Pesca Turismo et vs Il-Kummissjoni

(Kawża T-328/08)

(2008/C 272/76)

Lingwa tal-kawża: It-Taljan

Partijiet

Rikorrenti: Mareggiand in Calabria — Servizi Pesca Turismo Soc. Coop. (Vibo Valentia, l-Italja), De Leonardo (Vibo Valentia, l-Italja), Finelli (Vibo Valentia, l-Italja) (rappreżentanti: A. De Matteis, avukat, A. De Francesco, avukat)

Konvenuta: Il-Kummissjoni tal-Komunitajiet Ewropej

Talbiet tar-rikorrenti

— tannulla r-Regolament tal-Kummissjoni (KE) Nru 530/2008 tat-12 ta' Ġunju 2008 li jistabbilixxi miżuri ta' emerġenza fir-rigward ta' bastimenti bil-purse seines li jistadu għat-tonn fl-Oċean Atlantiku, fil-Lvant tal-lonġitudni 45° W, u fil-Baħar Mediterran (ĠU L 155, p. 9);

— tikkundanna lill-Kummissjoni tal-Komunitajiet Ewropej għall-ispejjeż.

Motivi u argumenti prinċipali

Il-motivi u l-argumenti prinċipali huma dawk li ġew invokati fil-kawża T-313/08, Veromar di Tudisco Alfio & Salvatore S.n.c. vs Il-Kummissjoni.
MT Il-Ġurnal Uffiċjali ta’ l-Unjoni Ewropea C 301/59

Rikors ippreżentat fis-6 ta' Ottubru 2008 — Grand Hotel Abi d'Oru vs Il-Kummissjoni

(Kawża T-454/08)

(2008/C 301/98)

Lingwa tal-kawża: It-Taljan

Partijiet

Rikorrenti: Grand Hotel Abi d'Oru SpA (Olbia, l-Italja) (rappreżentanti: D. Dodaro, avukat, S. Cianciullo, avukat)

Konvenuta: Il-Kummissjoni tal-Komunitajiet Ewropej

Talbiet tar-rikorrenti

— tannulla d-Deċiżjoni fil-parti fejn: a. tafferma li “l-għajnuna mill-Istat mogħtija skont il-Liġi Reġjonali Nru 9 tal-1998, attwata b'mod illegali mill-Italja permezz tad-Deċiżjoni Nru 33/6 u l-ewwel avviż, hija inkompatibbli mas-suq komuni, sakemm il-benefiċjarju tal-għajnuna ma jkunx ressaq talba għal għajnuna skont din l-iskema qabel l-eżekuzzjoni tax-xogħlijiet relattivi għal proġett ta' investiment inizjali” (l-Artikolu 1 tad-Deċiżjoni); b. tipprovdi li “r-Repubblika Taljana għandha tipproċedi sabiex tirkupra mingħand il-benefiċjarji l-għajnuna inkompatibbli mogħtija skont l-iskema tal-Artikolu 1” (l-Artikolu 2(1) tad-Deċiżjoni); c. tiddeċiedi li “r-Repubblika Taljana għandha tannulla l-ħlasijiet kollha tal-għajnuna mogħtija skont din l-iskema tal-Artikolu 1 b'effett mid-data ta' adozzjoni ta' din id-deċiżjoni” (l-Artikolu 2(4) tad-Deċiżjoni).

— Ir-rikorrenti titlob ukoll li l-Kummissjoni tiġi kkundannata għall-ħlas tal-ispejjeż ta' din il-kawża.

Motivi u argumenti prinċipali

Id-deċiżjoni kkontestata f'din il-kawża hija l-istess waħda kkontestata fil-kawżi T-394/08 Regione Sardegna vs Il-Kummissjoni, T-408/08 S.F. Turistico Immobiliare vs Il-Kummissjoni u T-436/08 Studio Vacanze vs Il-Kummissjoni.

Il-motivi u l-argumenti prinċipali huma simili għal dawk invokati f'dawn il-kawżi.
MT Il-Ġurnal Uffiċjali ta’ l-Unjoni Ewropea C 301/59

Rikors ippreżentat fit-3 ta' Ottubru 2008 — Timsas vs Il-Kummissjoni

(Kawża T-453/08)

(2008/C 301/97)

Lingwa tal-kawża: It-Taljan

Partijiet

Rikorrenti: Timsas Srl (Arezzo, l-Italja) (rappreżentanti: D. Dodaro, S. Pinna u S. Cianciullo, avukati)

Konvenuta: Il-Kummissjoni tal-Komunitajiet Ewropej

Talbiet tar-rikorrenti

— Tannulla d-Deċiżjoni safejn: a. tafferma li “l-għajnuna mill-Istat mogħtija skont il-Liġi Reġjonali Nru 9 tal-1998, illegalment applikata mill-Italja permezz tad-Deliberazzjoni Nru 33/6 u tal-Avviż Nru 1, hija inkompatibbli mas-suq komuni, sakemm il-benefiċjarju tal-għajnuna ma jkunx ippreżenta talba għal għajnuna fuq il-bażi ta' din is-sistema qabel ma jitwettqu x-xogħlijiet marbuta mal-proġett ta' investiment inizjali” (Artikolu 1 tad-Deċiżjoni); b. tordna li “ir-Repubblika Taljana tipproċedi għall-irkupru mill-benefiċjarji tal-għajnuna inkompatibbli mogħtija skont is-sistema prevista fl-Artikolu 1”(Artikolu 2 tad-Deċiżjoni); c. tiddikjara li “ir-Repubblika Taljana għandha tannulla l-pagamenti kollha mwettqa b'eżekuzzjoni tal-għajnuna skont is-sistema prevista fl-Artikolu 1 mid-data tal-adozzjoni ta' din id-deċiżjoni” (Artikolu 2(4) tad-Deċiżjoni)

— tikkundanna lill-Kummissjoni għall-ispejjeż.

Motivi u argumenti prinċipali

Id-Deċiżjoni kkontestata fil-kawża preżenti hija l-istess bħal dik fil-kawżi T-394/08 Regione Sardegna vs Il-Kummissjoni, T-408/08 S. F. Turistico Immobiliare vs Il-Kummissjoni u T-436/08 Studio Vacanze vs Il-Kummissjoni.

Il-motivi u l-argumenti prinċipali huma identiċi għal dawk invokati f'dawn il-kawżi.
MT Il-Ġurnal Uffiċjali ta’ l-Unjoni Ewropea C 313/46

Rikors ippreżentat fl-1 ta' Ottubru 2008 — Bulur Giyim Sanayi ve Ticaret Sirketi vs UASI — Denim (VIGOSS)

(Kawża T-431/08)

(2008/C 313/84)

Lingwa tar-rikors: L-Ingliż

Partijiet

Rikorrenti: Bulur Giyim Sanayi ve Ticaret Sirketi (Istanbul, it-Turkija) (rappreżentant: R. Böhm, avukat)

Konvenut: L-Uffiċċju għall-Armonizzazzjoni fis-Suq Intern (Trade marks u Disinni)

Parti oħra quddiem il-Bord tal-Appell: A V Denim, Inc. (li teżerċita l-kummerċ bħala A&V Denim, Inc.) (New York, l-Istati Uniti)

Talbiet tar-rikorrenti

— tannulla d-deċiżjoni tat-Tieni Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tat-18 ta' Lulju 2008 fil-każ R 1366/2007-2, safejn ċaħdet l-appell imressaq mir-rikorrenti kontra d-deċiżjoni tad-Diviżjoni tal-Oppożizzjoni tas-26 ta' Ġunju 2007 dwar l-oppożizzjoni Nru B 923 005; u

— tikkundanna lill-konvenut għall-ispejjeż.

Motivi u argumenti prinċipali

Applikant għat-trade mark Komunitarja: Il-parti l-oħra quddiem il-Bord tal-Appell

Trade mark Komunitarja kkonċernata: It-trade mark verbali “VIGOSS” għal prodotti fil-klassijiet 14, 18 u 25

Proprjetarju tat-trade mark jew tas-sinjal invokat insostenn tal-oppożizzjoni: Ir-rikorrenti

Trade mark jew sinjal invokat insostenn tal-oppożizzjoni: It-trade mark figurattiva internazzjonali Nru 771 374 “VIGOSS” għal prodotti fil-klassi 25

Deċiżjoni tad-Diviżjoni tal-Oppożizzjoni: Talba parzjalment miċħuda

Deċiżjoni tal-Bord tal-Appell: Deċiżjoni kkontestata parzjalment annullata u l-kumplament tal-appell miċħud

Motivi invokati: Ksur tal-Artikolu 81(1)(b) tar-Regolament tal-Kunsill Nru 40/94 minħabba li l-Bord tal-Appell naqas milli jieħu inkunsiderazzjoni l-fatturi kollha rilevanti meta evalwa l-probabbiltà ta' konfużjoni bejn it-trade marks kunfliġġenti.
MT Il-Ġurnal Uffiċjali tal-Unjoni Ewropea C 6/41

Rikors ippreżentat fl-14 ta' Novembru 2008 — Earle Beauty vs UASI (SUPERSKIN)

(Kawża T-486/08)

(2009/C 6/80)

Lingwa tal-kawża: L-Ingliż

Partijiet

Rikorrenti: Liz Earle Beauty Co. Ltd (li qabel kienet Liz Earle Cosmetics Ltd.) (Ryde, ir-Renju Unit) (rappreżentant: M. Cover, solicitor)

Konvenut: L-Uffiċċju għall-Armonizzazzjoni fis-Suq Intern (Trade marks u Disinni)

Talbiet tar-rikorrenti

— tannulla d-deċiżjoni tar-Raba' Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tal-15 ta' Settembru 2008 fil-Każ R 1656/2007-4 u tiddikjara li t-trade mark Komunitarja kkonċernata (Applikazzjoni Nru 5 967 856) għandha tgħaddi għall-pubblikazzjoni u r-reġistrazzjoni; u

— tikkundanna lill-UASI għall-ispejjeż.

Motivi u argumenti prinċipali

Trade mark Komunitarja kkonċernata: It-trade mark verbali “SUPERSKIN” għal prodotti u servizzi fil-klassijiet 3, 5 u 44 — Applikazzjoni Nru 5 967 856

Deċiżjoni tal-eżaminatur: Applikazzjoni miċħuda

Deċiżjoni tal-Bord tal-Appell: Appell miċħud

Motivi invokati: Ksur tal-Artikolu 7(1)(ċ) tar-Regolament tal-Kunsill Nru 40/94 minħabba li l-Bord tal-Appell żbalja meta ddeċieda li t-trade mark kkonċernata hija deskrittiva tal-karatteristiċi tal-prodotti jew servizzi li għalihom saret l-applikazzjoni għal reġistrazzjoni.
MT Il-Ġurnal Uffiċjali tal-Unjoni Ewropea C 19/34

Rikors ippreżentat fit-18 ta' Novembru 2008 — NEC Display Solutions Europe vs UASI — C More Entertainment (see more)

(Kawża T-501/08)

(2009/C 19/63)

Lingwa tar-rikors: L-Ingliż

Partijiet

Rikorrenti: NEC Display Solutions Europe GmbH (Munich, il-Ġermanja) (rappreżentant: P Munzinger, avukat)

Konvenut: L-Uffiċċju għall-Armonizzazzjoni fis-Suq Intern (Trade marks u Disinni)

Parti oħra quddiem il-Bord tal-Appell: C More Entertainment AB (Stokkolma, l-Iżvezja)

Talbiet tar-rikorrenti

— tannulla d-deċiżjoni tar-Raba' Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tat-28 ta' Awwissu 2008 fil-Każ R 1388/2007-4 u tiċħad l-oppożizzjoni;

— tikkundanna lill-UASI għall-ispejjeż; u

— tikkundanna lill-parti l-oħra quddiem il-Bord tal-Appell għall-ispejjeż, f'każ li ssir intervenjenti f'din il-kawża.

Motivi u argumenti prinċipali

Applikant għat-trade mark Komunitarja: Ir-rikorrenti

Trade mark Komunitarja kkonċernata: It-trade mark figurattiva “see more” għal prodotti fil-klassi 9 — Applikazzjoni Nru 4 034 741

Proprjetarju tat-trade mark jew tas-sinjal invokat insostenn tal-oppożizzjoni: Il-parti l-oħra quddiem il-Bord tal-Appell

Trade mark jew sinjal invokat insostenn tal-oppożizzjoni: Trade mark verbali Daniża “CMORE” irreġistrata bin-Nru VR 2004 01590 għal prodotti u servizzi fil-klassijiet 9, 16, 35, 38 u 41; Trade mark verbali Finlandiża “CMORE” irreġistrata bin-Nru 231 366 għal prodotti u servizzi fil-klassijiet 9, 16, 35, 38 u 41

Deċiżjoni tad-Diviżjoni tal-Oppożizzjoni: Oppożizzjoni milqugħa fl-intier tagħha

Deċiżjoni tal-Bord tal-Appell: Ċaħda tal-appell

Motivi invokati: Ksur tal-Artikolu 8(1) tar-Regolament tal-Kunsill Nru 40/94 peress li l-Bord tal-Appell żbalja meta kkonstata li hemm probabbiltà ta' konfużjoni bejn it-trade marks ikkonċernati.
—

Li dak li tafferma d-deċiżjoni huwa żbaljat, fis-sens li l-proġett tar-rikorrenti jiffoka b'mod esklużiv fuq il-mudell DPSIR; iżda li, fi kwalunkwe każ, is-sejħa għal offerti titlob espliċitament l-inklużjoni ta' użu ta' “indikaturi istituzzjonali soċjali, ekonomiċi u ambjentali tal-varjazzjonijiet tal-Land Use”, meta huwa fil-fatt, id-DPSIR dak l-isturment l-aktar stabbilit fuq il-livell internazzjonali għall-ġestjoni u l-inklużjoni ta' tali indikaturi. Barra minn hekk, id-DPSIR ġie żviluppat u wżat b'mod korrett, propju mill-Agenzija Ewropea għall-Ambjent. Fil-fatt, dak li r-rikorrenti tipproponi huwa l-użu ta' mudell DPSIR aġġornat skont metodi innovattivi u diġà applikat b'suċċess f'diversi proġetti tan-Nazzjonijiet Uniti u IUCN (International Union for the Conservation of Nature).
MT Il-Ġurnal Uffiċjali tal-Unjoni Ewropea C 55/41

Rikors ippreżentat fit-22 ta' Diċembru 2008 — Deutsche Post vs Il-Kummissjoni

(Kawża T-570/08)

(2009/C 55/73)

Lingwa tal-kawża: Il-Ġermaniż

Partijiet

Rikorrenti: Deutsche Post AG (Bonn, il-Ġermanja) (rappreżentanti: J. Sedemund u T. Lübbig, avukati)

Konvenuta: Il-Kummissjoni tal-Komunitajiet Ewropej

Talbiet tar-rikorrenti

— tannulla d-deċiżjoni tal-Kummissjoni tal-Komunitajiet Ewropej, tat-30 ta' Ottubru 2008 dwar l-ordni li tipprovdi informazzjoni fil-proċediment “Għajnuna mill-Istat C-36/2007 — Għajnuna mill-Istat lil Deutsche Post AG”;

— tikkundanna lill-Kummissjoni għall-ispejjeż.

Motivi u argumenti prinċipali

Ir-rikors huwa intiż kontra d-Deċiżjoni tal-Kummissjoni tal-Komunitajiet Ewropej C (20008) 6468, tat-30 ta' Ottubru 2008, li fiha l-Kummissjoni, fil-kuntest tal-proċediment rigward l-għajnuna mill-Istat C 36/2007 (ex NN 25/2007) stiednet lill-Ġermanja, skont l-Artikolu 10(3) tar-Regolament (KE) Nru 659/1999 (1), sabiex tgħaddilha d-dokumenti, l-informazzjoni u d-data kollha li huma meħtieġa għall-evalwazzjoni tad-dħul u tal-infiq ta' Deutsche Post mill-1989 sal-2007.

Ir-rikorrenti tinvoka erba' motivi.

Bl-ewwel tliet motivi, ir-rikorrenti ssostni li d-deċiżjoni f'kull każ għandha tiġi annullata minħabba ksur tar-rekwiżiti proċedurali sostanzjali, għaliex

— il-kundizzjonijiet għal stabbiliment ta' terminu xieraq kif ukoll “ittra ta' tfakkir bi stabbiliment ta' terminu supplimentari” fis-sens tal-Artikolu 5(2) u 10(3) tar-Regolament Nru 659/1999 ma ġewx sodisfatti;

— l-ordni għall-forniment ta' informazzjoni juri nuqqas serju fil-motivazzjoni u għaldaqstant jikser l-Artikolu 253 KE;

— il-Kummissjoni naqset milli tipprovdi lill-Gvern Ġermaniż u lir-rikorrenti l-possibbiltà li jesprimu ruħhom rigward il-protezzjoni tas-sigrieti professjonali tal-impriża, bi ksur tal-Artikolu 287 u tal-Artikolu 10 KE.

Fir-raba' motiv tagħha, ir-rikorrenti ssostni li, barra minn hekk, id-deċiżjoni kkontestata għandha tiġi annullata minħabba ksur tad-dritt Komunitarju sostanzjali, għaliex l-użu mid-data mitluba dwar l-infiq u d-dħul mill-1 ta' Jannar 1995 sal-31 ta' Diċembru 2007, fir-rigward tal-eżami tal-kumpens finanzjarju huwa f'kontradizzjoni mal-linji gwida Komunitarji tal-2005 u mat-tqassim tal-kompetenzi bejn l-Istati Membri u l-Kummissjoni kif ukoll minħabba ksur tal-Artikolu 86(2) u l-Artikolu 87(1) KE flimkien mal-prinċipju ta' proporzjonalità, ta' ċertezza legali u ta' projbizzjoni ta' diskriminazzjoni fid-dritt Komuntiarju u, fl-aħħar nett, peress li l-użu ta' tali data huwa manifestament mhux xieraq għall-evalwazzjoni, skont id-dritt dwar l-għajnuna mill-Istat, tal-iskema ta' pensjoni u ta' responsabbiltà.

(1) Ir-Regolament tal-Kunsill (KE) Nru 659/1999 tat-22 ta' Marzu 1999 li jistabbilixxi regoli dettaljati għall-applikazzjoni tal-Artikolu 93 tat-Trattat tal-KE (ĠU L 83, p. 1).